ΠΡΟΤΥΠΑ ΑΝΑΠΤΥΞΗΣ ΛΟΓΙΣΜΙΚΟΥ

Π19204 – ΓΕΩΡΓΙΟΣ ΣΕΪΜΕΝΗΣ p19204@unipi.gr

ΕΙΣΑΓΩΓΗ

# ΣΚΟΠΟΣ

Η εργασία είχε ως στόχο την μελέτη δύο (2) προτύπων ανάπτυξης λογισμικού από το βιβλίο της Microsoft Press «Cloud Design Patterns». Οι φοιτητές έπρεπε να επιλέξουν ένα από τα εξής ζεύγη προτύπων:

* Health Endpoint Monitoring Pattern, Competing Consumers Pattern
* Event Sourcing Pattern, Command and Query Responsibility Segregation (CQRS) Pattern
* Federated Identity Pattern, Retry Pattern

Το ζεύγος προτύπων που επελέγη ήταν το **Federated Identity Pattern και το Retry Pattern.**

# ΥΛΟΠΟΙΗΣΗ

Χρησιμοποιώντας την Python 3.9 και το Visual Studio Code δημιουργήθηκαν παραδείγματα με τα δύο πρότυπα σε δύο ξεχωριστούς φακέλους. Ο κάθε φάκελος έχει το όνομα του προτύπου ανάπτυξης και μέσα σε αυτόν υπάρχει η υλοποίηση.

FEDERATED IDENTITY PATTERN

# ΠΡΟΒΛΗΜΑΤΑ ΠΡΙΝ ΤΗ ΧΡΗΣΗ

Για να χρησιμοποιήσει κανείς το Federated Identity Pattern, σημαίνει ότι έχει κάποια εταιρεία, στην οποία **οι υπάλληλοι χρησιμοποιούν πολλούς διαφορετικούς λογαριασμούς για διαφορετικές εφαρμογές**. Δηλαδή:

* Οι υπάλληλοι μιας εταιρείας πρέπει να απομνημονεύουν πολλούς διαφορετικούς κωδικούς για διαφορετικούς λογαριασμούς
* Με την αποχώρηση ενός υπαλλήλου θα πρέπει να διαγραφούν, άμεσα, όλοι οι λογαρισμοί του (κάτι που μοιάζει απίθανο, αν η εταιρεία χρησιμοποιεί πολλές εφαρμογές).
* Οι διαχειριστές της εταιρείας θα πρέπει να κρατάνε ασφαλή τα στοιχεία των λογαρισμών των υπαλλήλων. Συχνά, θα πρέπει να τους παρέχουν και βοήθεια, όπως π.χ. να τους δίνουν υπαινιγμούς σε περίπτωση που ξεχάσουν έναν κωδικό.